Дзве нясплочаныя пастановы на штрафы вынес Светлагорскі раённы суд: адзін штраф паводле ч. 2 артыкула 22.9 КаАП за сюжэт на спадарожнікавым тэлеканале “Белсат” пра флэш-моб гараджан супраць “смярдзючага” завода беленай цэлюлозы і другі за непавагу да суда — артыкул 24.1 КаАП. Яшчэ два штрафы на фрылансера Жукоўскага наклаў напрыканцы 2018 года суд Гомельскага раёна за нібыта незаконнае інтэрв’юраванне жыхароў прыгараднага пасёлка Чырвоны Багатыр і відэасюжэт на “Белсаце” пра перасяленне чыноўнікаў у вёску за бюджэтныя грошы. Таксама за супрацоўніцтва з тэлеканалам, які транслюе перадачы па-беларуску з тэрыторыі Польшчы, Жукоўскі аштрафаваны Буда-Кашалёўскім раённым судом і судом Цэнтральнага раёна Гомеля.